मौसम सर्दी का, दिन में रही गर्मी
उदयपुर | शहरमें बीते दो दिन से तापमान में बढ़ोतरी मंगलवार को भी बनी रही। दिन में एकाएक गर्मी बढ़ गई, इससे दफ्तरों, घरों में एक बार फिर पंखे चलाने पड़ गए। बीते शुक्रवार तक दिन का तापमान 20.4 डिग्री था। वहीं, बीते शनिवार को न्यूनतम तापमान 5.2 डिग्री तक आने से सर्दी का सितम बढ़ गया था। दिन का तापमान सोमवार के 30.2 डिग्री था जो मंगलवार को 32 डिग्री हो गया। इसी तरह न्यूनतम तापमान 10.8 डिग्री रिकॉर्ड किया गया जो सोमवार को 9.2 डिग्री था। मौसम वैज्ञानिक शांतिकुमार शर्मा ने बताया कि पश्चिमी विक्षोभ का यह असर है। पहले भी धूप इतनी ही खिली थी, पर हवाओं की वजह से ठंड थी।
hin_Deva hin_Deva